**Līgums Nr. FM VID 2024/170**

**“Pilotprojekts – Mākslīgā intelekta izmantošana vispārēju atbilžu sagatavošanas procesā uz nodokļu maksātāju jautājumiem”**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests,** kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572, (turpmāk tekstā – Pasūtītājs), no vienas puses, un

**\_\_\_\_\_\_\_**,kuru pārstāv tā\_ \_\_\_\_\_\_\_\_\_\_, kur\_ rīkojas uz \_\_\_\_\_\_\_\_ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/170 “Pilotprojekts – Mākslīgā intelekta izmantošana vispārēju atbilžu sagatavošanas procesā uz nodokļu maksātāju jautājumiem” rezultātiem, noslēdz šādu līgumu (turpmāk – Līgums):

1. **Līguma priekšmets**
   1. Pakalpojuma sniedzējs, saskaņā ar Līgumu un tā pielikumiem, izstrādā ģeneratīvajā Mākslīgajā intelektā balstītsu sarunbota pilotrisinājumu, izmantojot Microsoft Azure, lai īstenotu pilotprojektu par vispārēju atbilžu sagatavošanu uz nodokļu maksātāju jautājumiem (turpmāk – MI vai Pakalpojums).
   2. Pakalpojuma mērķis ir izveidot VID darbiniekiem rīku, kas, izmantojot ar nodokļu administrēšanas jomu saistītajos iekšējos un ārējos normatīvajos aktos, metodiskajos materiālos un citos informācijas avotos pieejamo informāciju, ģenerētu saturiski izvērstas, vispārējas atbildes uz VID iesniegto nodokļu maksātāju jautājumiem.

1. **Līguma summa un norēķinu kārtība**
   1. Līguma kopējā summa ir **\_\_\_\_\_\_\_\_** **EUR** (\_\_\_\_\_\_\_\_\_\_\_\_\_ *euro* \_\_ centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļa likmi.
   2. Līguma kopējā summā ir ietvertas Pakalpojuma izmaksas saskaņā ar Līguma 2.pielikumā norādītajām cenām.
   3. Līguma 2.pielikumā norādītajā cenā ir iekļautas visas izmaksas, kas saistītas ar Pakalpojuma nodrošināšanu, tajā skaitā, darbaspēka un transporta izdevumiem, nepieciešamo palīgmateriālu izmantošanas izmaksas, metodisko materiālu sagatavošanas, pavairošanas un izsniegšanas  izmaksas, izmaksas, kas saistītas ar Pakalpojumam nepieciešamo tehnisko nodrošinājumu, nodokļiem, izņemot PVN, nodevām un citas ar Līguma savlaicīgu un kvalitatīvu izpildi saistītas izmaksas.
   4. Pasūtītājs veic samaksu par īstenoto un no Pasūtītāja puses pieņemtu Pakalpojumu ar pārskaitījumu uz Pakalpojuma sniedzēja norādīto bankas norēķinu kontu, saskaņā ar Līguma 2.pielikumā norādītajām izmaksām 30 (trīsdesmit) dienu laikā pēc tam, kad Līguma 7.1.1. un 7.1.2. apakšpunktā noteiktās Pušu pilnvarotās personas ir parakstījušas īstenotā Pakalpojuma nodošanas - pieņemšanas aktu un Pasūtītājs saņēmis no Pakalpojuma sniedzēja rēķinu.
   5. Pakalpojuma sniedzējs iesniedz Pasūtītājam rēķinu 5 (piecu) darba dienu laikā pēc tam, kad Pušu pilnvarotās personas ir parakstījušas Pakalpojuma nodošanas-pieņemšanas aktu. Visi Līgumā noteiktie rēķini ir sūtāmi uz Pasūtītāja elektronisko pasta adresi: FP.lietvediba@vid.gov.lv, e-rēķinus Pakalpojuma sniedzējs nosūta uz e-adresi EINVOICE\_VID@90000069281. Ja Pakalpojuma sniedzējs iesniedz elektronisko rēķinu tam jāatbilst normatīvajos aktos noteiktajam formātam.
   6. Ja piemēroto sankciju dēļ Pasūtītājam nav tiesības veikt samaksu Pakalpojuma sniedzējam par faktiski sniegto Pakalpojuma apjomu, Pasūtītājs atliek samaksas veikšanu un samaksai noteiktie termiņi tiek apturēti līdz brīdim, kad pret Līguma 7.6.1.apakšpunktā norādītajiem sankciju subjektiem tiek atceltas sankcijas un maksājumus ir iespējams veikt.
2. **Pakalpojuma sniegšanas kārtība**
   1. Pakalpojuma sniedzējs īsteno MI pilotprojektu par vispārēju atbilžu sagatavošanu uz nodokļu maksātāju jautājumiem.
   2. Pakalpojuma sniedzējs ne vēlāk kā pēc 1 (vienas) kalendārās nedēļas no Līguma spēkā stāšanās dienas, vienojoties ar Līguma 7.1.1.apakšpunktā minēto Pasūtītāja pilnvaroto personu par pirmās darba sanāksmes laiku un uzsāk organizēt darba sanāksmes, kuru uzdevums ir noteikt atbilžu sagatavošanas scenārijus, kā arī identificēt datus, kas būs nepieciešami projekta vajadzībām. Darba sanāksmju uzdevums ir definēt specifiskus MI rīka pielietojuma scenārijus.
   3. Pakalpojums un darba sanāksmes tiek nodrošinātas Talejas iela 1, Rīgā vai attālināti MS Teams.
   4. 3 (trīs) darba dienu laikā, pēc pirmās darba sanāksmes, Pakalpojuma sniedzējs iesniedz un saskaņo ar Pasūtītāju plānoto darbu izpildes laika grafiku, kurā tiek iekļauti galvenie projektēšanas, izstrādes, testēšanas un ieviešanas posmi.
   5. Pasūtītājs nodrošina dažādu Pasūtītāja speciālistu iesaisti, Pakalpojuma sniedzēja organizētajās darba sanāksmēs.
   6. Darba sanāksmju laikā Pakalpojuma sniedzējam jāspēj identificēt konkrētus datus, kas nepieciešami, lai MI rīks spētu efektīvi darboties noteiktos scenārijos, ietverot datu avotu un to formātu.
   7. Pakalpojuma sniedzējs apņemas informēt Pasūtītāju par jebkādām darbu izpildes grafika izmaiņām ne vēlāk kā 3 (trīs) darba dienas pirms konkrētā posma sākuma. Izmaiņas darbu izpildes laika grafikā savstarpēji vienojoties elektroniski apstiprina Pušu pilnvarotās personas. No Pasūtītāja puses šīs izmaiņas apstiprina Pasūtītāja pilnvarotā persona, kas noteikta Līguma 7.1.1. apakšpunktā.
   8. Pakalpojuma sniedzējs apņemas īstenot Pakalpojumu, saskaņā ar Līguma 1.pielikumā pievienoto Darba uzdevumu.
   9. Pakalpojuma sniedzējs nodrošina:
      1. MI rīka spēju sagatavot atbildes par darba spēka nodokļiem un ar to saistītām tēmām (piemēram, iedzīvotāju ienākuma nodoklis, gada ienākumu deklarācija, valsts sociālās apdrošināšanas obligātās iemaksas, algas nodokļa grāmatiņa, informācija par apgādībā esošām personām);
      2. izstrādāto scenāriju un datu avotu testēšanu, pārliecinoties par to atbilstību un efektivitāti reālajos Pasūtītāja darbības apstākļos;
      3. Pakalpojuma izveidi un lietošanu ar reāliem lietotājiem, novērtējot MI rīka sniegumu un tā pielāgošanu atbilstoši saņemtajai atsauksmei;
      4. Microsoft Azure pakalpojumu uzstādīšanu. Tas ietver vajadzīgo valodas modeļu izvēli un to konfigurāciju, lai tie atbilstu specifiskajām prasībām un vajadzībām;
      5. specifisku Microsoft Azure MI modeļu izstrādi, kas atbilst izvēlētajam lietojamības gadījumam. Šī procesa ietvaros Pakalpojuma sniedzējs veic modeļa trenēšanu, konfigurāciju un testēšanu, lai nodrošinātu, ka tas atbilst izvirzītajiem mērķiem un vajadzībām;
      6. ievietošanu Microsoft Azure vidē standartizētu lietotāja interfeisu vai izstrādā savu lietotāja interfeisu;
      7. lietotāja interfeisa izstrādi, lai tas būtu intuitīvs un viegli saprotams dažādu zināšanu un pieredzes līmeņu Lietotājiem;
      8. lietotāja interfeisa optimizēšanu, lai nodrošinātu ātru un efektīvu piekļuvi nepieciešamajai informācijai, vienkāršojot lietotāju mijiedarbību ar MI rīku.
      9. ka, lietotāja interfeisa ir izstrādāts, nodrošinot, ka tas ir pieejams un efektīvi darbojas uz datoriem.
   10. Pakalpojuma sniedzējs pēc uzstādīšanas un konfigurācijas veic Pakalpojuma precizitātes un efektivitātes validāciju, pamatojoties uz lietotāju atsauksmēm. Tas ietver testēšanu dažādos scenārijos, lai pārliecinātos par sistēmas atbilstību prasībām.
   11. Pakalpojuma sniedzējam risinājumā jāiekļauj vizuālos elementus, kas palīdz uzlabot sapratni un navigāciju, piemēram, ikonas, pogas, krāsu kodējumi un vizuālas norādes.
   12. Pakalpojuma izstrādes noslēgumā, Pakalpojuma sniedzējs iesniedz Pasūtītājam statistikas pārskatu ar MI rīka kopējo sagatavoto atbilžu skaitu, atbilžu skaitu sadalījumā pa tēmām un lietotāja sniegto novērtējuma statistiku, ja tāda pieejama.
   13. Pakalpojuma sniedzējs pēc īstenotā Pakalpojuma 5 (piecu) darba dienu laikā iesniedz Pasūtītājam nodošanas-pieņemšanas aktu. Nodošanas-pieņemšanas aktā tiek norādīta šāda informācija: Pakalpojuma nosaukums, Pakalpojuma sniegšanas laiks, Pakalpojuma grafiks/ darba uzdevums ir/nav izpildīts norādītajos termiņos, darbu izpildes kavējums stundās/dienās un Līgumā paredzētais līgumsoda piemērošanas punkts, kopējā summa, kas Pasūtītājam jāmaksā Pakalpojuma sniedzējam.
   14. Pakalpojuma sniedzējs nodrošina, ka Līguma izpildē piedalīsies Līguma 3.pielikumā norādītie speciālisti. Nepieciešamības gadījumā Pakalpojuma sniedzējs ir tiesīgs nomainīt Līguma 3.pielikumā sākotnēji norādītos speciālistus ar citiem, kuri atbilst Līguma 7.8. noteiktajām prasībām, kā arī piesaistīt Līguma izpildē papildu speciālistus, bet tiem ir jāatbilst Līguma 7.8. un 3.pielikumā noteiktajām prasībām, to rakstiski saskaņojot ar Valsts ieņēmumu dienesta Informātikas pārvaldes direktoru, vai viņu prombūtnes laikā personu, kas pilda viņu pienākumus. Pakalpojuma sniedzējs, rakstiski saskaņojot speciālistu nomaiņu un papildus speciālista piesaisti, norāda piedāvātā speciālista vārdu, uzvārdu, personas kodu un esošo vai prognozējamo darba tiesisko attiecību veidu. Atbilstoši 2015.gada 28.jūlija Ministru kabineta noteikumu Nr.442 “Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām” (turpmāk - Ministru kabineta noteikumi Nr.442) Nr.442 36.1 un 36.3punktam pirms speciālista nomaiņas vai papildu speciālista piesaistes saskaņošanas informāciju par speciālistu Pasūtītājs nosūta pārbaudei Satversmes aizsardzības birojam. Gadījumā, ja par Pakalpojuma sniedzēja piedāvāto speciālistu tiek saņemts negatīvs atzinums no kompetentajām drošības iestādēm, pamatojoties uz MK noteikumiem Nr.442, speciālista nomaiņa un papildu speciālista piesaiste netiek saskaņota. Pasūtītāja vārdā šajā apakšpunktā noteikto saskaņojumu vai atteikumu saskaņot paraksta Valsts ieņēmumu dienesta Informātikas pārvaldes direktors vai persona, kura viņu aizvieto. Speciālistu nomaiņas un papildu speciālistu piesaistes gadījumā nav nepieciešams veikt Līguma grozījumus.
   15. Pakalpojuma sniedzējs ir tiesīgs bez saskaņojuma, rakstveidā par to informējot Pasūtītāju, atstatīt speciālistus no Līguma izpildes. Atstatot no Līguma izpildes Līguma 3.pielikumā sākotnēji norādītos vai Līguma 3.14.apakšpunktā noteiktajā kārtībā nomainītos speciālistus.
   16. Pasūtītājs apņemas savlaicīgi veikt samaksu Līguma 2.4.apakšpunktā noteiktajā kārtībā.

**4. Pušu atbildība**

* 1. Par Līguma noteikumu neizpildi vai nepienācīgu izpildi, Puses ir atbildīgas Līgumā un Latvijas Republikas normatīvajos aktos noteiktajā kārtībā.
  2. Par Līgumā saskaņotā darbu izpildes laika grafiku neievērošanu, Pakalpojuma sniedzējs maksā Pasūtītājam līgumsodu 50,00 EUR (piecdesmit euro un 00 centu) apmērā par katru tādu konstatēto gadījumu.
  3. Par Līguma 1.pielikumā noteikto Pakalpojuma darba uzdevuma nodrošināšanas neievērošanu, Pakalpojuma sniedzējs maksā Pasūtītājam līgumsodu 100,00 EUR (viens simts euro un 00 centu) apmērā par katru tādu gadījumu.
  4. Ja Pasūtītājs nenorēķinās ar Pakalpojuma sniedzēju Līguma 2.4.apakšpunktā noteiktajā termiņā, Pasūtītājs maksā Pakalpojuma sniedzējam līgumsodu 0,1 % (viena desmitdaļa procenta) apmērā no nenomaksātās summas bez PVN par katru nokavējuma dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 10 % (desmit procentus) no nenomaksātās summas bez PVN.
  5. Par Līguma 3.4.apakšpunktā noteiktā darba izpildes laika grafika izmaiņu paziņošanas termiņa neievērošanu, Pakalpojuma sniedzējs maksā Pasūtītājam līgumsodu 5,00 EUR (piecu euro un 00 centu apmērā) par katru nokavēto dienu. Saskaņā ar šo Līguma apakšpunktu aprēķinātais līgumsods katrā atsevišķā tā piemērošanas gadījumā nedrīkst pārsniegt 50,00 EUR (piecdesmit euro un 00 centus).
  6. Ja Līguma izpildes laikā tiek konstatēts, ka Pakalpojuma sniedzējs Pakalpojuma īstenošanā ir iesaistījis speciālistus, neievērojot Līgumā noteikto speciālistu nomaiņas kārtību vai Līguma izpildē ir piesaistījis speciālistus, kuru kvalifikācija nav atbilstoša Līgumā un tā pielikumos izvirzītajām prasībām, Pakalpojuma sniedzējs maksā Pasūtītājam līgumsodu 50,00 EUR (piecdesmit *euro* un 00 centu) apmērā.
  7. Par Līguma 7.8.apakšpunktā noteikto informācijas neizpaušanas nosacījumu neievērošanu, Pakalpojuma sniedzējs maksā Pasūtītājam līgumsodu 500,00 EUR (pieci simti *euro* un 00 centu) apmērā par katru tādu konstatētu gadījumu.
  8. Ja tiek nokavēta kādas Līgumā noteiktās saistības izpilde, līgumsods aprēķināms par periodu, kas sākas nākamajā dienā pēc Līgumā noteiktā saistības izpildes termiņa un ietver dienu, kurā saistība izpildīta.
  9. Pusēm ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un pierādīta zaudējumu nodarītāja prettiesiska rīcība, zaudējumu esamības fakts, zaudējumu apmērs, kā arī cēloniskais sakars starp prettiesisko rīcību un nodarītajiem zaudējumiem.
  10. Līgumsoda samaksa neatbrīvo Puses no pārējo līgumsaistību izpildes.
  11. Par Līgumā noteikto nosacījumu pārkāpumu Pasūtītājs Pakalpojuma sniedzējam aprēķina līgumsodu un izraksta rēķinu, paredzot nomaksāt līgumsodu sekojošos termiņos, nepārsniedzot Līguma spēkā esamības termiņu:
      1. (vienā) mēnesī, ja līgumsoda apmērs nepārsniedz 1 000 EUR (vienu tūkstoti *euro*);
      2. 3 (trīs) mēnešos, ja līgumsoda apmērs ir no 1 001 EUR (viena tūkstoša viena *euro*), bet nepārsniedz 5 000 EUR (piecus tūkstošus *euro*).
  12. Ja līgumsoda summa pārsniedz EUR 5001 (pieci tūkstoši un vienu euro), tad Pakalpojuma sniedzējs ir tiesīgs lūgt sadalīt līgumsoda samaksu pa daļām. Šādā gadījumā Puses noslēdz vienošanos par līgumsoda samaksas grafiku un kopējais līgumsoda samaksas termiņš nevar pārsniegt Līguma darbības termiņu.
  13. Gadījumā, ja Pakalpojuma sniedzējs neveic aprēķinātā līgumsoda samaksu 4.11.apakšpunktā norādītajos termiņos, Pasūtītājs aprēķināto līgumsoda summu ietur vienpersoniski ieskaita veidā.

**5. Līguma darbības termiņš**

* 1. Līgums stājas spēkā ar pēdējā pievienotā droša elektroniskā paraksta un tā laika zīmoga datumu.
  2. Pakalpojuma sniedzējam jārealizē Pakalpojums 8 (astoņu) kalendāro nedēļu laikā no Līguma spēkā stāšanās dienas.
  3. Līgums ir spēkā līdz Pušu saistību pilnīgai izpildei.
  4. Pusēm ir tiesības vienpusēji izbeigt Līguma darbību, 30 (trīsdesmit) dienas iepriekš rakstiski paziņojot par to otrai Pusei.
  5. Pasūtītājam ir tiesības vienpusēji izbeigt Līguma darbību, vismaz 1 (vienu) darba dienu iepriekš:
     1. ja atbilstoši Starptautisko un Latvijas Republikas nacionālo sankciju likumam Līguma 7.6.1.apakšpunktā norādītajiem sankciju subjektiem ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts noteiktās sankcijas, kuru dēļ Līgumu nav iespējams izpildīt vai Līguma izpilde tiek būtiski kavēta;
     2. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
  6. Pasūtītājs nekavējoties vienpusēji atkāpjas no Līguma, ja attiecībā uz jauno Pakalpojuma sniedzēja patiesā labuma guvēju, par kuru Izpildītājs sniedz informāciju Pasūtītājam atbilstoši Līguma 7.9.apakšpunktam, iestājas Ministru kabineta noteikumu Nr.442 36.1punktā noteiktais ierobežojums un kompetentā valsts drošības iestāde nesaskaņo Līguma turpināšanu.

**6. Nepārvarama vara**

* 1. Līgumā par nepārvaramas varas apstākļiem atzīst notikumu, no kura nav iespējams izvairīties un kura sekas nav iespējams pārvarēt; kuru Līguma slēgšanas brīdī nebija iespējams paredzēt; kas nav radies Puses vai tās kontrolē esošas personas kļūdas vai rīcības dēļ un, kas padara saistību izpildi ne tikai apgrūtinošu, bet arī neiespējamu. Puses tiek atbrīvotas no atbildības par pilnīgu vai daļēju Līgumā noteikto saistību neizpildi, ja un kad šāda neizpilde ir notikusi nepārvaramas varas (Force majeure) rezultātā.
  2. Par nepārvaramu varu netiek uzskatīti Pakalpojuma sniedzēja speciālistu nepieejamība darba nespējas vai citu iemeslu dēļ, Mācību kursa īstenošanai nepieciešamo telpu nepieejamība (ja vien minētās problēmas tieši neizriet no nepārvaramas varas).
  3. Pusei, kuras līgumsaistību izpildi ietekmējuši nepārvaramas varas apstākļi, bez kavēšanās jāinformē par to otra Puse rakstiski 10 (desmit) darba dienu laikā pēc šādu apstākļu iestāšanās un paziņojumam jāpievieno apstiprinājums, ko izsniegušas kompetentas iestādes un kurš satur minēto apstākļu apstiprinājumu un raksturojumu, ja attiecīgajā gadījumā kompetentas iestādes ir tiesīgas izsniegt šādu dokumentu.
  4. Puses tiek atbrīvotas no atbildības saskaņā ar Līguma 6.1.apakšpunktu tikai par to laiku, kurā pastāv nepārvaramas varas apstākļi. Ja šie apstākļi turpinās ilgāk par 2 (diviem) mēnešiem no Līguma 6.3.apakšpunktā minētā paziņojuma saņemšanas dienas, katrai Pusei ir tiesības vienpusēji izbeigt Līgumu saistībā ar tā izpildīšanas neiespējamību.
  5. Iestājoties nepārvaramas varas apstākļiem, Līgums var tikt izbeigts nekavējoties, par to Pusēm rakstiski vienojoties.

**7. Citi noteikumi**

* 1. Puses vienojas, ka ar Līguma izpildi saistītos jautājumus risinās šādas Pušu pilnvarotās personas:
     1. no Pasūtītāja puses:  jautājumos, kas saistīti ar Līgumā paredzēto pieņemšanas-nodošanas aktu parakstīšanu un citu Līgumā noteikto darbību veikšanu - \_\_\_\_\_\_\_\_\_\_\_\_\_\_\_.
     2. no Pakalpojuma sniedzēja puses –\_\_\_\_\_\_\_\_\_\_\_\_\_\_\_\_\_\_\_\_\_\_.
  2. Pušu pilnvarotās personas nav pilnvarotas veikt grozījumus un papildinājumus Līgumā un tā pielikumos.
  3. Pēc Līguma parakstīšanas visu iepriekšējo pārrunu rezultāti un sarakste zaudē spēku.
  4. Ja kādai no Pusēm tiek mainīts juridiskais statuss, Pušu amatpersonu paraksta tiesības, īpašnieki vai vadītāji, vai kādi Līgumā minētie Pušu rekvizīti, tālruņa, faksa numuri, adreses u.c., tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Šāds paziņojums kļūst saistošs otrai Pusei 7. (septītajā) darba dienā pēc tā nosūtīšanas dienas. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz Līgumā minētajām Pušu pilnvarotajām personām un to rekvizītiem. Šajā apakšpunktā minētos paziņojumus no Pasūtītāja puses ir tiesīgs parakstīt Valsts ieņēmumu dienesta Informātikas pārvaldes direktors vai Informātikas pārvaldes direktora vietnieks vai personas, kuras viņus aizvieto.
  5. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta, Līgums paliek spēkā un tā noteikumi ir saistoši Pušu tiesību pārņēmējam. Gadījumā, ja Pasūtītājs tiek reorganizēts, Pasūtītājs savas no Līguma izrietošās tiesības un pienākumus var nodot Pasūtītāja tiesību pārņēmējam pilnā apjomā vai daļēji. Puses šādā gadījumā veic grozījumus Līgumā. Pakalpojuma sniedzējam nav tiesību atteikt grozījumu veikšanai Līgumā šādos gadījumos, kā arī Pakalpojuma sniedzējs apņemas bez ierunām apstiprināt Pasūtītāja un Pasūtītāja tiesību pārņēmēja Līguma tiesību un pienākumu sadalījumu atbilstoši Pasūtītāja reorganizācijai.
  6. Pakalpojuma sniedzējs 2 (divu) darba dienu laikā rakstveidā informē Pasūtītāju:
     1. par tam tieši vai netieši piemērotajām sankcijām Starptautisko un Latvijas Republikas nacionālo sankciju likuma izpratnē (tai skaitā arī, ja dalībniekam, valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja Pakalpojuma sniedzējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas Savienības un Ziemeļatlantijas līguma organizācijas dalībvalsts sankcijas);
     2. ja mainās Pakalpojuma sniedzējadalībnieki, valdes un padomes locekļi, patiesā labuma guvēji, pārstāvēttiesīgās personas, prokūristi vai personas, kuras ir pilnvarotas pārstāvēt Pakalpojuma sniedzēja darbībās, kas saistītas ar filiāli, vai personālsabiedrības biedri, tās valdes vai padomes locekļi, patiesā labuma guvēji, pārstāvēttiesīgās personas vai prokūristi, ja Pakalpojuma sniedzējs ir personālsabiedrība, un informācija par šajā apakšpunktā minētajām personām Uzņēmumu reģistra atvērto datu vietnē: <https://info.ur.gov.lv/#/data-search> nav publicēta;
     3. ja uz Pakalpojuma sniedzēju Līguma spēkā esības laikā iestājas kāds no nosacījumiem, kas izriet no Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktā.
  7. Pakalpojuma sniedzējs apliecina, ka Līguma saistību izpildē neveiks darījumus (neiegādāsies preces vai pakalpojumus) ar tādu fizisku vai juridisku personu, kurai tieši vai netieši ir piemērotas (tai skaitā tās dalībniekam, valdes vai padomes loceklim, patiesā labuma guvējam, pārstāvēttiesīgai personai vai prokūristam, vai personai, kura ir pilnvarota pārstāvēt juridisko personu darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgai personai vai prokūristam, ja juridiskā persona ir personālsabiedrība) starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
  8. Pakalpojuma sniedzēja patiesais labuma guvējs, apakšuzņēmēji un piesaistītie speciālisti ir atbilstoši MK noteikumu Nr. 442 36.1 punkta prasībām.
  9. Pakalpojuma sniedzēja patiesā labuma guvējs ir \_\_\_\_\_\_\_\_\_\_\_\_\_\_. Pakalpojuma sniedzējam ir pienākums nekavējoties ziņot Pasūtītājam par Izpildītāja patiesā labuma guvēja maiņu. Pasūtītājs, atbilstoši MK noteikumu Nr. 442 36.1 un 36.3punktam, informāciju par patieso labuma guvēju nosūta pārbaudei Satversmes aizsardzības birojam.
  10. Pakalpojuma sniedzēja piesaistītais/-ie apakšuzņēmējs/-i, ir:\_\_\_\_\_\_\_\_. Šajā apakšpunktā minētajam/-iem apakšuzņēmējam/-iem nododamā Līguma izpildes daļa ir \_\_\_\_\_\_\_\_\_\_\_\_\_\_\_\_.

*(Līguma 7.9. un 7.10.apakšpunkts tiks precizēts atbilstoši izvēlētā pretendenta piedāvājumam)*

* 1. Pakalpojuma sniedzējs nav tiesīgs bez Pasūtītāja rakstveida saskaņošanas veikt Līguma 7.10.apakšpunktā norādīto apakšuzņēmēju nomaiņu un iesaistīt Līguma izpildē jaunus apakšuzņēmējus.
  2. Piedāvājot apakšuzņēmēju nomaiņu vai jauna apakšuzņēmēja piesaistīšanu Pakalpojuma sniedzējs iesniedz Pasūtītājam apliecinājumu, ka uz piedāvāto apakšuzņēmēju neattiecas Padomes Regulas (ES) Nr. 833/2014 (2014. gada 31. jūlijs) 5.k. panta 1.punktā noteiktais. Pasūtītājs nepiekrīt apakšuzņēmēju nomaiņai vai jauna apakšuzņēmēja piesaistīšanai ja nav iesniegts šajā apakšpunktā noteiktais apliecinājums).
  3. atbilstoši MK noteikumu Nr. 442 36.1 un 36.3punktam, pirms apakšuzņēmēja nomaiņas vai jauna apakšuzņēmēja piesaistes saskaņošanas informāciju par apakšuzņēmēju Pasūtītājs nosūta pārbaudei Satversmes aizsardzības birojam. Pasūtītāja vārdā šajā apakšpunktā noteikto vēstuli nosūta Valsts ieņēmumu dienesta Finanšu pārvaldes direktors vai persona, kura viņu aizvieto. Gadījumā, ja par Pakalpojuma sniedzēja piedāvāto apakšuzņēmēju tiek saņemts negatīvs atzinums no kompetentajām drošības iestādēm pamatojoties uz MK noteikumiem Nr. 442, apakšuzņēmēja nomaiņa un jauna apakšuzņēmēja piesaiste netiek saskaņota.
  4. Strīdus, kas var rasties Līguma izpildes rezultātā vai sakarā ar Līgumu, Puses risina savstarpējo pārrunu ceļā. Ja vienošanās netiek panākta, tad strīds tiek risināts Latvijas Republikas tiesā saskaņā ar Latvijas Republikas normatīvajiem aktiem.
  5. Jebkāda informācija par datiem, kurus viena Puse nodod otrajai Pusei, ir konfidenciāla un tā vai tās saturs nevar tikt atklāta trešajai pusei un tikt izmantota citiem mērķiem bez otrās Puses rakstiskas piekrišanas.
  6. Par Līguma grozījumiem un papildinājumiem, izņemot Līguma 7.4.apakšpunktā, 3.14.apakšpunktā un 3.15.apakšpunktā noteikto gadījumu, Puses vienojas rakstiski. Līguma grozījumi un papildinājumi ir Līguma neatņemama sastāvdaļa.
  7. Līgums ir sagatavots latviešu valodā uz \_ (\_\_\_\_\_) lapām, tā 1.pielikums – uz \_ (\_\_\_\_\_) lapām, 2. pielikums – uz \_ (\_\_\_) lapas, 3.pielikums uz \_(\_\_\_\_) lapas, elektroniska dokumenta veidā un parakstīts ar drošu elektronisko parakstu.

**Pušu rekvizīti un paraksti:**

|  |  |
| --- | --- |
| **Pasūtītājs:**  **Valsts ieņēmumu dienests**  Talejas iela 1, Rīga, LV-1978, Latvija  NMR kods: 90000069281  PVN maksātāja Nr. LV90000069281  Tālr.: 67122689  e-pasts: vid@vid.gov.lv  eAdrese: EINVOICE\_VID@90000069281  Norēķinu rekvizīti:  Valsts kase  Kods: TRELLV22  Konta Nr.: LV26TREL2130056037000  Ģenerāldirektores vietniece  A.Gremzde | **Pakalpojuma sniedzējs:**  **\_\_\_\_\_\_\_\_\_\_\_\_**  Adrese:  Reģ.Nr.  PVN maksātāja Nr.  Tālr.  e-pasts:  eAdrese:  Norēķinu rekvizīti:  AS  Kods:  Konta Nr.  \_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**1.pielikums**

**Nr. FM VID 2024/170**

**Pakalpojuma darba uzdevuma nodrošināšana**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests,** kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572, (turpmāk tekstā – Pasūtītājs), no vienas puses, un

**\_\_\_\_\_\_\_**,kuru pārstāv tā\_ \_\_\_\_\_\_\_\_\_\_, kur\_ rīkojas uz \_\_\_\_\_\_\_\_ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/170 “Pilotprojekts – Mākslīgā intelekta izmantošana vispārēju atbilžu sagatavošanas procesā uz nodokļu maksātāju jautājumiem” rezultātiem, vienojas par šādu Pakalpojuma darba uzdevumu:

|  |  |
| --- | --- |
|  | **Darba uzdevums** |
| **1.1.** | MI risinājums, kas saprot un efektīvi apstrādā latviešu valodā sniegto informāciju. Galvenā uzmanība veltīta, lai rīks sniedz precīzu un efektīvu atbalstu ar nodokļu piemērošanu saistītu jautājumu atbildēšanā. |
| **1.2.** | Izmantots valodas atpazīšanas algoritms, nodrošinot, ka MI rīks saprot un atbild uz dabīgajā valodā uzdotajiem vaicājumiem. |
| **1.3.** | MI risinājums Lietotājiem\* piedāvā iespēju novērtēt MI rīka sniegto atbildi, tādējādi veicinot rīka nepārtrauktu uzlabošanu un pielāgošanu.  \* *VID darbinieki, kuri savā darbā izmanto atbilstoši šim tehniskajam piedāvājumam izveidoto risinājumu* |
|  | **Informācijas sniegšana Lietotājam** |
| **2.1.** | Reaģējot uz Lietotāju vaicājumiem, MI rīks sniedz izvērstas atbildes atbilstoši VID vēstuļu sagatavošanas vadlīnijām un ievērojot atbilžu sniegšanas labo praksi. MI rīks norāda atsauces uz attiecīgajiem avotiem vai dokumentiem, lai maksimāli atvieglotu vēstules teksta uztveršanu lasītājam un vienlaikus nodrošinot precīzu informāciju. Vēlams, lai MI rīks nodrošina šādu atbilžu novērtēšanas funkcionalitāti: |
| **2.1.1.1.** | - katras MI rīka sniegtās atbildes beigās Lietotājam piedāvāta iespēja novērtēt atbildi, izmantojot vienkāršu zvaigžņu vai citu simbolu sistēmu; |
| **2.1.1.2.** | - ja atbildi neuzskata par precīzu vai pilnīgu, Lietotājam ir iespēja pievienot komentāru, kurā var izteikt ieteikumus vai norādīt uz atbildes nepilnībām; |
| **2.1.1.3.** | - Lietotāju sniegtās atsauksmes tiek izmantotas, lai uzlabotu MI rīka atbildes precizitāti un kvalitāti. |
| **3.** | **Informācijas apstrāde risinājumā** |
| **3.1.** | Risinājums ir spējīgs apstrādāt dažādus informācijas formātus – web vides dokumenti, t. i., Pasūtītāja izstrādātas tīmekļvietnes ar dažādu saturu (html, pdf, MS Word, DOCX, PPT utt.) un trešās personas veidotas tīmekļvietnes, piemēram, likumi.lv, kur saturs pārsvarā ir html formātā, un nodrošinot iespēju automatizēti papildināt iekšējo zināšanu datubāzi, pievienojot jaunas datnes un veicot izmaiņas esošajās datnēs. |
| **3.2** | MI rīks aprīkots ar spējām apstrādāt un analizēt informāciju, kas saglabāta 3.1. apakšpunktā norādītajos formātos. Šī funkcionalitāte ļauj MI rīkam efektīvi piekļūt un izmantot informāciju no dažādiem dokumentiem, tostarp juridiskiem dokumentiem, pārskatiem, rokasgrāmatām un citiem Pasūtītāja dokumentiem. |
| **3.3.** | Dokumentus nolasa arī ar OCR (optiskā rakstzīmju atpazīšana) tehnoloģiju, lai efektīvi apstrādātu skenētus dokumentus un pārveidotu tos meklējamā un analizējamā formātā. |
| **3.4.** | MI rīks izveidots tā, lai risinājuma administrators varētu manuāli papildināt iekšējo zināšanu datubāzi, pievienojot jaunas datnes un veicot izmaiņas esošajās datnēs. Pilotprojekta ieviešanas laikā zināšanu datubāzes papildināšanu veiks pretendents. |
| **3.5.** | Administrēšana ietver arī dokumentu klasifikāciju un atslēgvārdu indeksēšanu, uzlabojot meklēšanas precizitāti un efektivitāti. |
| **3.6.** | Visā informācijas apstrādes un integrācijas procesā ievēroti stingri drošības un konfidencialitātes standarti, kas nodrošinās, ka jebkura sensitīva vai konfidenciāla informācija, ko apstrādā vai pievieno datubāzei, ir pienācīgi aizsargāta. |
| **3.7.** | Nodrošināti drošības protokoli, nodrošinot, ka piekļuve dokumentiem un to saturam ir pieejama tikai autorizētiem Lietotājiem. |
| **4.** | **Datu aizsardzības stratēģija** |
| **4.1.** | Izstrādāta un ieviesta detalizēta datu aizsardzības stratēģija, kas ietver datu šifrēšanu pārraides laikā un uzglabāšanas laikā, kā arī citus drošības pasākumus, piemēram, ugunsmūri (firewalls) un vīrusu skenēšanu. |
| **4.2.** | Risinājumam jāatbilst Ministru kabineta noteikumu Nr. 442 "Kārtība, kādā tiek nodrošināta informācijas un komunikācijas tehnoloģiju sistēmu atbilstība minimālajām drošības prasībām" 24.13. apakšpunktam: "sistēmas izvietošana ārpakalpojuma sniedzēja nodrošinātos resursos atļauta tikai tad, ja pretendents ir juridiska persona, kas reģistrēta Eiropas Savienības vai Eiropas Ekonomikas zonas dalībvalstī, un sistēmā glabātā informācija atrodas vienīgi Eiropas Savienības vai Eiropas Ekonomikas zonas valstu teritorijā". |
| **5.** | **Risinājuma mērogojamība** |
| **5.1.** | MI rīks projektēts tā, lai pēc pilotprojekta realizācijas nepieciešamības gadījumā tas ir viegli mērogojams gan vertikāli (resursu palielināšana vienā sistēmā), gan horizontāli (resursu izplatīšana starp vairākām sistēmām). |
| **5.2.** | Risinājums ietver elastīgu arhitektūru un infrastruktūru, kas pielāgojas lielākam Lietotāju skaitam, pieaugošam datu apjomam un paplašinātām funkcionalitātēm. |
| **5.3.** | Risinājums veidots tā, lai to viegli papildinātu ar jaunām funkcijām, integrācijām un uzlabojumiem atbilstoši Pasūtītāja attīstības vajadzībām. |
| **5.4.** | Risinājums ietver arī papildu MI modeļu integrāciju, datu avotus un trešo personu servisus, nodrošinot plašākas iespējas un funkcionalitāti. |
| **5.5.** | Datubāzes un uzglabāšanas sistēmas projektētas viegli mērogojamas, nodrošinot efektīvu datu apstrādi un uzglabāšanu pat pieaugošā Lietotāju un darījumu skaita apstākļos. |
| **6.** | **Risinājuma arhitektūras principi** |
| **6.1.** | MI rīks izstrādāts, izmantojot atvērtas arhitektūras principus, kas pēc pilotprojekta realizācijas nepieciešamības gadījumā nodrošina elastību, mērogojamību un vienkāršu integrāciju ar citām sistēmām un tehnoloģijām. |
| **6.2.** | MI rīks ietver standartizētu API (lietotņu programmatūras interfeisu) izstrādi. |
| **6.3.** | MI rīka arhitektūra veidota modulāri, nodrošinot ērtu papildu moduļu un funkcionalitāšu pievienošanu vai noņemšanu. |
| **6.4.** | Nodrošināta sistēmas paplašināmība, lai atbilstu nākotnes tehnoloģiju attīstībai un jaunu biznesa vajadzību ieviešanai. |
| **6.5.** | MI rīks izstrādāts, ņemot vērā savietojamību ar dažādiem datu formātiem, protokoliem un IT standartiem. Nodrošināta saderība ar dažādām operētājsistēmām un ierīcēm, maksimāli plašinot virtuālā asistenta izmantošanas iespējas. |

**Pušu rekvizīti :**

|  |  |
| --- | --- |
| **Pasūtītājs:**  **Valsts ieņēmumu dienests**  Ģenerāldirektora vietniece  A.Gremzde | **Pakalpojuma sniedzējs:**  \_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**2.pielikums**

**Nr. FM VID 2024/170**

**Pakalpojuma cena**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests,** kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572, (turpmāk tekstā – Pasūtītājs), no vienas puses, un

**\_\_\_\_\_\_\_**,kuru pārstāv tā\_ \_\_\_\_\_\_\_\_\_\_, kur\_ rīkojas uz \_\_\_\_\_\_\_\_ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/170 “Pilotprojekts – Mākslīgā intelekta izmantošana vispārēju atbilžu sagatavošanas procesā uz nodokļu maksātāju jautājumiem” rezultātiem, vienojas par šādām Pakalpojuma cenām:

|  |  |  |
| --- | --- | --- |
| **Nr. p.k.** | **Iepirkuma priekšmets** | **Cena**  **EUR bez PVN** |
| 1. | *Izstrādāts ģeneratīvajā Mākslīgajā intelektā balstīts sarunbota pilotrisinājums, izmantojot Microsoft Azure, vispārēju atbilžu sagatavošanas procesā uz nodokļu maksātāju jautājumiem* |  |
| **Kopā EUR bez PVN:** | |  |

*Tiks papildināts atbilstoši Pretendenta iesniegtajam piedāvājumam*

**Pušu rekvizīti :**

|  |  |
| --- | --- |
| **Pasūtītājs:**  **Valsts ieņēmumu dienests**  Ģenerāldirektora vietniece  A.Gremzde | **Pakalpojuma sniedzējs:**  \_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU

**3.pielikums**

**Nr. FM VID 2024/170**

**Speciālisti**

|  |  |
| --- | --- |
| Rīgā | Dokumenta datums ir tā  elektroniskās parakstīšanas datums |

**Valsts ieņēmumu dienests,** kuru pārstāv tā ģenerāldirektora vietniece Antra Gremzde, kura rīkojas saskaņā ar Valsts ieņēmumu dienesta 2023.gada 1.decembra pilnvaru Nr.572, (turpmāk tekstā – Pasūtītājs), no vienas puses, un

**\_\_\_\_\_\_\_**,kuru pārstāv tā\_ \_\_\_\_\_\_\_\_\_\_, kur\_ rīkojas uz \_\_\_\_\_\_\_\_ (turpmāk – Pakalpojuma sniedzējs), no otras puses, abi kopā saukti arī kā Puses, bet atsevišķi kā Puse, pamatojoties uz iepirkuma Nr. FM VID 2024/170 “Pilotprojekts – Mākslīgā intelekta izmantošana vispārēju atbilžu sagatavošanas procesā uz nodokļu maksātāju jautājumiem” rezultātiem, vienojas par Pakalpojumā piesaistītajiem speciālistiem:

|  |  |
| --- | --- |
| **Projekta vadītāja vārds, uzvārds** | **Projekta vadītājam izvirzītās minimālās prasības** |
|  | * augstākā izglītība projektu vadībā vai augstākā izglītība un starptautiski atzīts PMP, IPMA, PRINCEII sertifikāts vai ekvivalents sertifikāts projektu vadībā vai izstrādes metodikas pielietojumā (piemēram, Certified SCRUM Master vai ekvivalents) * ir pieredze vismaz 2 (divu) projektu realizācijā par ģeneratīvajā Mākslīgajā intelektā balstītu sarunbotu risinājumu, izmantojot Microsoft Azure realizācijā – ir ieviests un nodots mākslīgajā intelektā balstīts sarunbota risinājums |

|  |  |
| --- | --- |
| **Datu zinātnieka/ inženiera**  **vārds, uzvārds** | **Datu zinātniekam/ inženierim**  **izvirzītās minimālās prasības** |
|  | * augstākā izglītība datorikas zinātnēs vai matemātikas un statistikas zinātnēs * pieredze realizējot vismaz 1 (vienu) ģeneratīva mākslīgā intelekta risinājumu ieviešanas projektu, izmantojot Microsoft Azure mākoņpakalpojumu un šajā vidē pieejamos valodas modeļus |

*Tiks papildināts atbilstoši Pretendenta iesniegtajam piedāvājumam*

**Pušu rekvizīti :**

|  |  |
| --- | --- |
| **Pasūtītājs:**  **Valsts ieņēmumu dienests**  Ģenerāldirektora vietniece  A.Gremzde | **Pakalpojuma sniedzējs:**  \_\_\_\_\_\_\_\_\_\_\_\_\_\_\_\_\_ |

DOKUMENTS IR PARAKSTĪTS ELEKTRONISKI

AR DROŠU ELEKTRONISKO PARAKSTU UN SATUR LAIKA ZĪMOGU